

|  |  |
| --- | --- |
|  | Υποδιεύθυνση Επικοινωνίας, Δημοσίων Σχέσεων & Κοινωνικής Ευθύνης |

21 Ιουνίου, 2021

# Δελτίο Τύπου 1

# Τροχαία σύγκρουση – Οδήγηση υπό την επήρεια αλκοόλης

# Με ένδειξη 97μg% σε αλκοτεστ στο οποίο υποβλήθηκε από μέλη της Αστυνομίας, εντοπίστηκε άντρας ηλικίας 34 ετών, οδηγός αυτοκινήτου, ο οποίος ενεπλάκη σε τροχαία σύγκρουση, σε δρόμο στη Λάρνακα, το βράδυ που πέρασε. Ο 34χρονος συνελήφθη για σκοπούς εξετάσεων, ενώ αφέθηκε στη συνέχεια ελεύθερος για να κλητευθεί σε κατοπινό στάδιο.

# Η τροχαία σύγκρουση συνέβη δέκα λεπτά μετά τα μεσάνυκτα, στη λεωφόρο Αρχιεπισκόπου Μακαρίου Γ΄, στη Λάρνακα, όπου ο 34χρονος οδηγούσε το όχημά του. Κάτω από συνθήκες που διερευνώνται, το αυτοκίνητο του 34χρονου προσέκρουσε στο πίσω μέρος προπορευόμενου αυτοκινήτου που οδηγούσε 30χρονος, ο οποίος βρισκόταν με το όχημά του σε στάση αναμονής στο κόκκινο φανάρι σε φωτοελεγχόμενη διασταύρωση της λεωφόρου.

# Στο σημείο μετέβηκαν για εξετάσεις μέλη της Τροχαίας Λάρνακας. Οι δύο οδηγοί υποβλήθηκαν σε έλεγχο οδήγησης υπό την επήρεια αλκοόλης, με μηδενική ένδειξη για τον 30χρονο και με ένδειξη 97μg% αντί μέχρι 9μg% για τον 34χρονο οδηγό, ο οποίος συνελήφθη από τα μέλη της Αστυνομίας για σκοπούς εξετάσεων.

# Όπως διαπιστώθηκε στη συνέχεια, ο 34χρονος οδηγούσε το αυτοκίνητο με ληγμένη τη μαθητική άδεια οδήγησης του, χωρίς να καλύπτεται από πιστοποιητικό ασφάλισης και χωρίς τη συγκατάθεση της εγγεγραμμένης ιδιοκτήτριας του οχήματος.

# Τις συνθήκες κάτω από τις οποίες συνέβη η τροχαία σύγκρουση, καθώς και κάτω από τις οποίες ο 34χρονος απέκτησε κατοχή και οδηγούσε το όχημα, διερευνά η Τροχαία Λάρνακας. Από την τροχαία σύγκρουση δεν τραυματίστηκε οποιοδήποτε πρόσωπο.

# Κλάδος Επικοινωνίας